11. ฐานะการเงินและผลการดำเนินงาน

11.1 สรุปฐานะการเงินและผลการดำเนินงาน

-   สรุปรายงานผู้สอบบัญชี

  ----------- -------------------------------- --------------------------
  ปี 2550 ปี    ตรวจสอบโดย นางสาวนงราม           บริษัท เอเอสที มาสเตอร์ จำกัด
  2551 และปี   เลาหอารีดิลก (ผู้สอบบัญชีรับอนุญาต เลขที่  
  2552        4334)                            

  ปี 2553      ตรวจสอบโดย นายบุญเลิศ แก้วพันธุ์พฤกษ์   บริษัท บีพีอาร์ ออดิท แอนด์
              (ผู้สอบบัญชีรับอนุญาต เลขที่ 4165)       แอดไวเซอรี่ จำกัด
  ----------- -------------------------------- --------------------------

รายงานของผู้สอบบัญชีในปี 2551 ผู้สอบบัญชีได้แสดงความเห็นแบบไม่มีเงื่อนไขว่า
งบการเงินของบริษัทได้แสดงฐานะการเงิน ณ วันที่ 31 ธันวาคม 2551 และ 2550
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปี
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานของผู้สอบบัญชีในปี 2552 ผู้สอบบัญชีได้แสดงความเห็นแบบมีเงื่อนไขว่า
งบการเงินของบริษัทได้แสดงฐานะการเงิน ณ วันที่ 31 ธันวาคม 2552 และ 2551
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปี
ไม่สามารถตรวจสอบให้ได้หลักฐานการสอบบัญชีที่เพียงพอและเหมาะสมเกี่ยวกับความสมเหตุสมผลของราคาซื้ออุปกรณ์และค่าติดตั้งระบบสื่อโฆษณาดิจิตอล
ซึ่งบันทึกอยู่ในบัญชีในราคาทุน 83.5 ล้านบาท (คิดเป็นร้อยละ 76
ของมูลค่าอุปกรณ์และระบบสื่อโฆษณาดิจิตอลทั้งหมดที่บริษัทซื้อในปี 2552)
และแสดงรวมอยู่ในรายการอุปกรณ์และระบบสื่อโฆษณาดิจิตอลตามที่แสดงในหมายเหตุประกอบงบการเงินข้อ
13 ทั้งนี้ จากการตรวจสอบรายการซื้อและค่าติดตั้งดังกล่าว
ข้าพเจ้าเห็นว่าวิธีการจัดซื้อรวมถึงการคัดเลือกผู้ขายไม่สามารถให้ความมั่นใจได้ว่าราคาซื้อและค่าติดตั้ง
83.5 ล้านบาทนั้นเป็นราคาที่สมเหตุสมผล
และข้าพเจ้าได้ขยายขอบเขตการตรวจสอบตามที่เห็นว่าจำเป็นแล้ว
แต่ไม่สามารถได้หลักฐานการสอบบัญชีที่เพียงพอและเหมาะสมเพื่อให้ได้ข้อสรุปเกี่ยวกับความสมเหตุสมผลของราคาซื้อและค่าติดตั้งสินทรัพย์ดังกล่าว

รายงานของผู้สอบบัญชีในปี 2553 ผู้สอบบัญชีได้แสดงความเห็นแบบไม่มีเงื่อนไขว่า
งบการเงินของบริษัทได้แสดงฐานะการเงิน ณ วันที่ 31 ธันวาคม 2553 และ 2552
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปี
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

-   งบดุล

  []

-   งบกำไรขาดทุน

  []

-   งบกระแสเงินสด

  []

-   อัตราส่วนทางการเงินที่สำคัญ

  []

11.2 คำอธิบายและการวิเคราะห์ฐานะการเงินและผลการดำเนินงาน

ภาพรวมของผลการดำเนินงาน

บริษัท แอปโซลูท อิมแพค จำกัด (มหาชน) ก่อตั้งขึ้นโดยนายปริน ชนันทรานนท์ ในวันที่ 29
สิงหาคม 2548 เพื่อประกอบธุรกิจให้บริการและผลิตสื่อโฆษณาภายในอาคาร (In-Store Media)
โดยเป็นผู้ให้บริการสื่อโฆษณารายแรกในประเทศไทย และภูมิภาคเอเชีย
ที่ให้บริการสื่อโฆษณาผ่านทางจอภาพ 3 มิติ ซึ่งมีการติดตั้งครั้งแรก ณ ศูนย์การค้าสยามพารากอน
ต่อมา ในปี 2550 บริษัทได้มีการเปลี่ยนแปลงโครงสร้างผู้ถือหุ้น โดยบริษัท อาดามัส
อินคอร์ปอเรชั่น จำกัด (มหาชน) (“อาดามัส”) เดิมชื่อบริษัท อาร์ เค มีเดีย จำกัด (มหาชน)
ได้เข้าซื้อหุ้นของบริษัทในสัดส่วนร้อยละ 99.99 ของทุนจดทะเบียนและเรียกชำระแล้ว จำนวน 150
ล้านบาท จากกลุ่มผู้ถือหุ้นเดิมของบริษัท ทำให้บริษัทมีสถานะเป็นบริษัทย่อยของ อาดามัส หลังจากนั้น
ในเดือนกุมภาพันธ์ 2551 บริษัทได้เพิ่มทุนจดทะเบียนและชำระแล้วเป็น 200 ล้านบาท
และอาดามัสในฐานะผู้ถือหุ้นใหญ่ของบริษัทได้สละสิทธิในการจองซื้อหุ้นเพิ่มทุนดังกล่าว
บริษัทจึงได้ขายหุ้นเพิ่มทุนทั้งหมดให้แก่ผู้ถือหุ้นรายย่อยจำนวน 2 ราย
ทำให้อาดามัสมีสัดส่วนการถือหุ้นในบริษัทลดลงเหลือเป็นสัดส่วนร้อยละ 75 ของทุนชำระแล้ว ในปี
2552 บริษัทได้เข้าจดทะเบียนในตลาดหลักทรัพย์ เอ็ม เอ ไอ
เพื่อเสนอขายหุ้นเพิ่มทุนแก่ประชาชนครั้งแรกเมื่อ 19 กุมภาพันธ์ 2552 จำนวน 80 ล้านหุ้น
ในราคาหุ้นละ 1.10 บาท ซึ่งมีมูลค่าที่ตราไว้เท่ากับ 1.00 บาท/หุ้น
ทำให้อาดามัสมีสัดส่วนในการถือหุ้นลดลงเหลือเป็นสัดส่วนร้อยละ 53.57 ของทุนชำระแล้ว
และบริษัทได้เปลี่ยนแปลงจำนวนหุ้นและมูลค่าหุ้นที่ตราไว้จากเดิม จำนวน 280 ล้านหุ้น มูลค่าหุ้นละ
1.00 บาท เป็นหุ้นสามัญจำนวน 2,800 ล้านหุ้น มูลค่าหุ้นละ 0.10 บาท นอกจากนี้
บริษัทได้จดทะเบียนเพิ่มทุนจากเดิม 280 ล้านบาท เป็น 432 ล้านบาท
เพื่อรองรับการจัดสรรใบสำคัญแสดงสิทธิเพื่อซื้อหุ้นสามัญของบริษัทจำนวนรวม 1,520 ล้านหน่วย
แบ่งเป็นส่วนสำหรับกรรมการและ/หรือพนักงานและผู้ถือหุ้นเดิมของบริษัทจำนวน 120 ล้านหน่วย
และ 1,400 ล้านหน่วย ตามลำดับ

บริษัทมีการขยายธุรกิจบริการสื่อโฆษณาออกไปหลากหลายรูปแบบ
รวมถึงการให้บริการสื่อโฆษณาระบบดิจิตอลผ่านทางจอภาพ 2 มิติ
และการให้บริการสื่อโฆษณาที่ไม่ใช่ระบบดิจิตอล (Non-Digital Media) เช่น
ป้ายโฆษณาแบบฉลาก (Shelf Label) ป้ายโฆษณาแบบอุโมงค์ (Tunnel Media) และ
สติ๊กเกอร์บริเวณส่วนต่างๆ ของอาคาร (Wrap) เป็นต้น
โดยบริษัทได้ให้บริการสื่อโฆษณาในลักษณะต่างๆ ดังกล่าว ผ่านศูนย์การค้า
และซุปเปอร์มาร์เก็ตชั้นนำ นอกจากนี้ บริษัทยังได้ขยายเครือข่ายของสื่อโฆษณาผ่านโครงการ
uNetwork
โดยทำสัญญากับสำนักงานคณะกรรมการอุดมศึกษาและมหาวิทยาลัยหลายแห่งทั่วประเทศเพื่อเป็นผู้ให้บริการข่าวสารและกิจกรรมต่างๆ
ของมหาวิทยาลัย ผ่านโครงข่ายจอภาพของบริษัท
ซึ่งได้เริ่มรับรู้รายได้จากโครงการดังกล่าวในช่วงไตรมาสที่ 3 ปี 2551 ในปี 2552
บริษัทได้รับสิทธิในการบริหารสื่อในศูนย์การค้าจตุรัส จามจุรี
แต่เพียงผู้เดียวและได้ขยายเครือข่ายสื่อโฆษณาในมหาวิทยาลัยภายใต้โครงการ uNetwork
เพิ่มเติม

ในปี 2553 บริษัทได้ก่อตั้งบริษัทย่อยจำนวน 2 บริษัท มีสัดส่วนการถือหุ้นร้อยละ 99.99 ได้แก่
บริษัท เอนโม จำกัด และบริษัท อรูมายไลท์ จำกัด เพื่อดำเนินธุรกิจลงทุนในกิจการด้านสื่ออนนไลน์
และให้บริการเป็นที่ปรึกษาด้านกิจกรรมทางการตลาดและประชาสัมพันธ์ ตามลำดับ โดยบริษัทย่อยทั้ง
2 บริษัท มีทุนจดทะเบียนเริ่มแรกจำนวน 5 ล้านบาท

เนื่องจากบริษัทได้เข้าลงทุนโดยถือหุ้นร้อยละ 40 ของทุนชำระแล้วของบริษัท เซ็นทรัล ดิจิตอล
มีเดีย จำกัด ตั้งแต่เดือนกันยายน 2551
ทำให้ต้องจัดทำงบการเงินซึ่งแสดงเงินลงทุนดังกล่าวด้วยวิธีส่วนได้เสียในปี 2551 และ 2552
อย่างไรก็ตาม บริษัทได้ยกเลิกการลงทุนดังกล่าวในเดือนมีนาคม 2553

รายได้

  ------------------------------------------- -------- --------- -------- --------- -------- ---------
                                              2551               2552               2553**   

                                              ล้านบาท   ร้อยละ     ล้านบาท   ร้อยละ     ล้านบาท   ร้อยละ

  รายได้จากการให้บริการสื่อโฆษณา                   174.66   79.28%    174.66   87.49%    154.16   98.15%

  รายได้จากการออกแบบจัดสร้างภาพและภาพยนตร์โฆษณา   42.57    19.32%    23.19    11.62%    0.98     0.62%

  รายได้จากการให้เช่าบริการจอภาพ                  0.06     0.03%     0.00     0.00%     0.24     0.15%

  รวมรายได้จากการให้บริการ                       217.30   98.62%    197.85   99.11%    155.38   98.92%

  รายได้อื่น*                                    3.03     1.38%     1.77     0.89%     1.69     1.08%

  รวมรายได้                                    220.33   100.00%   199.63   100.00%   157.07   100.00%
  ------------------------------------------- -------- --------- -------- --------- -------- ---------

หมายเหตุ : *รายได้อื่นได้แก่ ส่วนลดรับจากการจ่ายชำระหนี้สินภายใต้สัญญาเช่าซื้อก่อนกำหนด
กำไรจากการขายและเช่ากลับคืนรอตัดบัญชีโอนเป็นรายได้ กำไรจากอัตราแลกเปลี่ยน
กำไรจากการลงทุนในหลักทรัพย์เพื่อค้า และดอกเบี้ยรับ เป็นต้น

**งบการเงินรวม

ในปี 2551 - 2553 บริษัทมีรายได้รวมเท่ากับ ล้านบาท 220.33 ล้านบาท 199.63 ล้านบาท
และ 155.50 ล้านบาทตามลำดับ หรือคิดเป็นอัตราลดลงร้อยละ (9.39) ในปี 2552
และลดลงร้อยละ (22.11) ในปี 2553 ตามลำดับ

บริษัทได้ยกเลิกสัญญากับศูนย์การค้ามาบุญครองเมื่อ 31 สิงหาคม 2552
เนื่องจากจอภาพภาพมีจำนวนน้อยเกินไปจึงทำให้ไม่สามารถสร้างรายได้ให้เป็นไปตามประมาณการและยังมีความไม่ชัดเจนเกี่ยวกับการต่อสัญญาเช่าสถานที่ระหว่างศูนย์การค้ามาบุญครอง
และจุฬาลงกรณ์มหาวิทยาลัย บริษัทได้เริ่มมีรายได้จากการให้บริการโฆษณารูปแบบใหม่
(Innovative Media) ที่ไม่ใช่ระบบดิจิตอล
โดยบริษัทได้ทำบันทึกข้อตกลงสำหรับการติดตั้งและบริหารโฆษณาบนพื้นที่ของ Home Fresh Mart
และ Gourmet Market เพื่อให้บริการโฆษณาในรูปแบบของแผ่นป้ายโฆษณาประกอบชั้นแสดงสินค้า
เช่น ป้ายโฆษณาแบบฉลาก (Shelf Label) ป้ายโฆษณาแบบผุดขึ้น (Shelf Pop-up)
ป้ายโฆษณาแบบแถบ (Shelf Banner) ป้ายโฆษณาแบบอุโมงค์ (Tunnel Media)
และป้ายโฆษณาแบบกรอบ (Shelf Frame) เพื่อเป็นการโฆษณาและประชาสัมพันธ์สินค้า ณ
จุดขายโดยตรง โดยไม่มีกำหนดระยะเวลาสิ้นสุดของสัญญา นอกจากนี้
บริษัทได้ทำบันทึกข้อตกลงสำหรับการติดตั้งและบริหารโฆษณาบนพื้นที่ภายในห้างสรรพสินค้าและลานจอดรถของศูนย์การค้าเดอะมอลล์ทุกสาขา
เป็นเวลา 5 ปี เพื่อให้บริการโฆษณาบริเวณส่วนต่าง ๆ ของอาคาร (Wrap)
โดยการนำแผ่นโฆษณาหุ้มบริเวณบันไดเลื่อน ประตูห้องน้ำ ประตูลิฟท์ เสา และพื้น
การให้บริการโฆษณาบริเวณส่วนหน้าของรถเข็น (Cart Media)
และซุ้มประตูทางเข้าซุปเปอร์มาร์เก็ต เป็นต้น โดยบริษัทมีรายได้จากการให้บริการในส่วนนี้เท่ากับ
10.33 ล้านบาท หรือคิดเป็นประมาณร้อยละ 8.43 ของรายได้จากการให้บริการ

ในปี 2551 บริษัทมีรายได้รวมเท่ากับ 220.33 ล้านบาท เพิ่มขึ้นจากปี 2550 ซึ่งมีรายได้รวม
135.76 ล้านบาท หรือคิดเป็นอัตราเพิ่มขึ้นร้อยละ 62.29
โดยสาเหตุหลักที่มีรายได้เพิ่มขึ้นเนื่องมาจากการเพิ่มขึ้นของรายได้จากการออกแบบจัดสร้างภาพและภาพยนตร์โฆษณา
และรายได้จากการให้บริการสื่อโฆษณาเป็นสำคัญ โดยเพิ่มขึ้นประมาณร้ร้อยละ 1,392.20
และร้อยละ 46.53 ตามลำดับ เมื่อเทียบกับปีที่ผ่านมา ทั้งนี้ ในปี 2551
บริษัทมีรายได้จากการให้บริการสื่อโฆษณาจำนวน 174.66 ล้านบาท หรือคิดเป็นร้อยละ 79.28
ของรายได้รวม ซึ่งมาจากรายได้จากการขายสื่อโฆษณาที่เป็นระบบดิจิตอลผ่านจอภาพ 2 มิติ และ 3
มิติ เท่ากับ 155.97 ล้านบาท และรายได้จากการขายสื่อโฆษณาที่ไม่ใช่ระบบดิจิตอล เท่ากับ
18.69 ล้านบาท นอกจากนี้ บริษัทมีรายได้จากการผลิตสื่อโฆษณาเท่ากับ 42.57 ล้านบาท
และรายได้จากการให้เช่าจอภาพเท่ากับ 0.06 ล้านบาท หรือคิดเป็นประมาณร้อยละ 19.32
และร้อยละ 0.03 ของรายได้รวม ตามลำดับ

ในปี 2552 บริษัทมีรายได้รวมเท่ากับ 199.63 ล้านบาท ลดลงจากปี 2551 ซึ่งมีรายได้รวม
220.33 ล้านบาท คิดเป็นอัตราลดลงร้อยละ (9.39)
โดยมีสาเหตุหลักมาจากการลดลงของรายได้จากการออกแบบจัดสร้างภาพและภาพยนตร์โฆษณาเป็นสำคัญ
ลดลงร้อยละ (45.53) เมื่อเทียบกับปี 2551 บริษัทมีรายได้จากการให้บริการสื่อโฆษณาจำนวน
174.66 ล้านบาท คิดเป็นร้อยละ 87.49 ของรายได้รวม
ซึ่งมาจากรายได้จากการขายสื่อโฆษณาที่เป็นระบบดิจิตอลผ่านจอภาพ 2 มิติ และ 3 มิติ เท่ากับ
124.23 ล้านบาท และรายได้จากการขายสื่อโฆษณาที่ไม่ใช่ระบบดิจิตอล เท่ากับ 50.43 ล้านบาท
นอกจากนี้ บริษัทมีรายได้จากการผลิตสื่อโฆษณาเท่ากับ 23.19 ล้านบาท คิดเป็นร้อยละ 11.62
ของรายได้รวม

ในปี 2553 บริษัทและบริษัทย่อยมีรายได้รวม 157.07 ล้านบาท ลดลงจากปี 2552 ซึ่งมีรายได้รวม
199.63 ล้านบาท คิดเป็นอัตราลดลงร้อยละ (22.11)
โดยมีสาเหตุมาจากการลดลงของรายได้จากการออกแบบจัดสร้างภาพและภาพยนตร์โฆษณาเป็นสำคัญ
ลดลงร้อยละ (95.77) และรายได้รายได้จากการให้บริการสื่อโฆษณา ลดลงร้อยละ (11.74)
เมื่อเทียบกับปี 2552 เนื่องจาก
บริษัทไม่ได้รับการว่าจ้างจากสำนักงานคณะกรรมการกิจการโทรคมนาคมแห่งชาติ (“กทช.”)
บริษัทและบริษัทย่อยมีรายได้จากการให้บริการสื่อโฆษณาจำนวน 154.16 ล้านบาท คิดเป็นร้อยละ
98.15 ซึ่งมาจากรายได้จากการขายสื่อโฆษณาที่เป็นระบบดิจิตอลผ่านจอภาพ 2 มิติ และ 3
มิติจำนวน 90.23 ล้านบาท รายได้จากการขายสื่อโฆษณาที่ไม่ใช่ระบบดิจิตอลจำนวน 62.47
ล้านบาท และรายได้จากการให้บริการสื่อโฆษณาของบริษัทย่อยจำนวน 1.46 ล้านบาท

ในปี 2550 บริษัทมีรายได้อื่นจำนวน 13.23 ล้านบาท
โดยแบ่งเป็นรายได้จากส่วนลดของการชำระหนี้สินตามสัญญาเช่าซื้ออุปกรณ์และเน็ทเวิร์ก
(network) ก่อนกำหนด จำนวน 10.01 ล้านบาท
และการรับรู้กำไรจากการขายและเช่ากลับคืนทรัพย์สินที่เกิดขึ้นในปี 2549 จำนวน 2.41 ล้านบาท
ซึ่งคิดเป็นร้อยละ 75.66 และร้อยละ 18.22 ของรายได้อื่น ตามลำดับ สำหรับปี 2551
บริษัทมีรายได้อื่น 3.03 ล้านบาท ซึ่งประกอบด้วยการรับรู้กำไรจากการขายและเช่ากลับคืนทรัพย์สิน
เป็นหลัก ในปี 2552 บริษัทมีรายได้อื่นลดลงเท่ากับ 1.77 ล้านบาท ซึ่งคิดเป็นร้อยละ 0.89
ของรายได้รวม โดยมาจากกำไรจากการขายและเช่ากลับคืนทรัพย์สินเป็นหลัก ทั้งนี้
สาเหตุที่รายได้อื่นลดลง เนื่องจากสัญญาเช่าซื้อฉบับเดิมได้สิ้นสุดลง
และสัญญาเช่าซื้อฉบับใหม่มีมูลค่าสินทรัพย์น้อยกว่าฉบับเดิม ในปี 2553
บริษัทและบริษัทย่อยมีรายได้อื่นจำนวน 1.69 ล้านบาท คิดเป็นร้อยละ 1.08 ของรายได้รวม
โดยมาจากกำไรจากการขายและเช่ากลับคืนทรัพย์สินเป็นหลัก

ต้นทุนการให้บริการ

ต้นทุนการให้บริการที่สำคัญของบริษัท ได้แก่
ค่าตอบแทนสำหรับการใช้พื้นที่ในการให้บริการโฆษณาในห้างสรรพสินค้าที่ต้องแบ่งให้แก่เจ้าของสถานที่ตามสัดส่วนของรายได้
ค่าเสื่อมราคาของจอภาพ 2 มิติ และ 3 มิติ ค่าตัดจำหน่ายของโปรแกรมคอมพิวเตอร์ ค่าจ้าง
และเงินเดือนของฝ่ายปฏิบัติการ โดยมีจำนวนรวมเท่ากับ 107.58 ล้านบาท และ159.67 ล้านบาท
ในปี 2551 และปี 2552 ตามลำดับ
ซึ่งต้นทุนการให้บริการที่เพิ่มขึ้นเป็นไปตามการเติบโตของรายได้จากการให้บริการของบริษัท
โดยเพิ่มขึ้นในอัตราที่ต่ำกว่าการเติบโตของรายได้
เนื่องจากมีต้นทุนส่วนหนึ่งซึ่งมีสัดส่วนคิดเป็นประมาณร้อยละ 60 ของต้นทุนการให้บริการในปี 2551
เป็นต้นทุนคงที่ที่ไม่ได้ผันแปรตามการเพิ่มขึ้นของรายได้ ซึ่งได้แก่ ค่าเสื่อมราคาของจอภาพ 2 มิติ
และ 3 มิติ
ค่าตัดจำหน่ายของโปรแกรมคอมพิวเตอร์ที่มีการเปลี่ยนแปลงนโยบายตัดค่าเสื่อมราคาสินทรัพย์ถาวรจากเดิมตัดตามอายุการใช้งานเป็นตัดตามอายุสัญญา
และเงินเดือนของฝ่ายปฏิบัติการ เป็นต้น

ตั้งแต่ปี 2550 บริษัทได้มีการขยายขอบเขตการให้บริการไปที่ Home Fresh Mart และ Gourmet
Market รวมทั้งได้ขยายพื้นที่การให้บริการไปที่บิ๊กซี ซูเปอร์เซ็นเตอร์ และโครงการ uNetwork
ในปี 2551 ส่งผลให้บริษัทมีรายได้จากการให้บริการเพิ่มขึ้นอย่างมากในปี 2550 และปี 2551
กอปรกับการที่บริษัทมีการควบคุมและบริหารต้นทุนการให้บริการอย่างมีประสิทธิภาพ โดยใช้วิธี
outsource ให้บริษัทตัวแทนโฆษณาช่วยขายเวลาโฆษณา
ทำให้ไม่ต้องเพิ่มจำนวนพนักงานตามรายได้ที่เพิ่มมากขึ้น
ทำให้มีสัดส่วนต้นทุนการให้บริการต่อรายได้จากการให้บริการในปี 2551 ในอัตราร้อยละ 49.51

ในปี 2552
บริษัทมีค่าตอบแทนสำหรับการใช้พื้นที่ในการให้บริการโฆษณาในห้างสรรพสินค้าที่ต้องแบ่งให้แก่เจ้าของสถานที่ตามสัดส่วนของรายได้เพิ่มขึ้น
นอกจากนี้
ต้นทุนค่าเสื่อมราคาเพิ่มขึ้นเพราะบริษัทมีการขยายเครือข่ายการให้บริการสื่อโฆษณาไปยังมหาวิทยาลัยเพิ่มขึ้น
และบริษัทมีการเปลี่ยนนโยบายตัดค่าเสื่อมราคาสินทรัพย์ถาวรจากเดิมตัดตามอายุการใช้งานเป็นตัดตามอายุสัญญาเพิ่มขึ้นจำนวนประมาณ
16.72 ล้านบาท

ในปี 2553 บริษัทได้จัดตั้งบริษัทย่อยขึ้นเพื่อดำเนินธุรกิจลงทุนในกิจการสื่อออนไลน์
ทำให้บริษัทและบริษัทย่อยมีต้นทุนการให้บริการจำนวน 177.95 ล้านบาท ได้แก่
ค่าตอบแทนสำหรับการใช้พื้นที่ในการให้บริการโฆษณาในห้างสรรพสินค้าที่ต้องแบ่งให้แก่เจ้าของสถานที่ตามสัดส่วนของรายได้เพิ่มขึ้น
ค่าเสื่อมราคาของจอภาพ 2 มิติ และ 3 มิติ ค่าตัดจำหน่ายของโปรแกรมคอมพิวเตอร์ ค่าจ้าง
เงินเดือนของฝ่ายปฏิบัติการ และค่า License ในการประกอบธุรกิจของบริษัทย่อย นอกจากนี้
ต้นทุนค่าเสื่อมราคาเพิ่มขึ้นเป็นผลต่อเนื่องจากการที่บริษัทขยายเครือข่ายการให้บริการสื่อโฆษณาไปยังมหาวิทยาลัยเพิ่มขึ้น
และบริษัทมีการเปลี่ยนนโยบายตัดค่าเสื่อมราคาสินทรัพย์ถาวรจากเดิมตัดตามอายุการใช้งานเป็นตัดตามอายุสัญญาตั้งแต่ปี
2552

กำไรขั้นต้น

ในปี 2551 - 2552 บริษัทมีกำไรขั้นต้นจำนวน 109.71 ล้านบาท และ 38.18 ล้านบาท
ตามลำดับ โดยกำไรขั้นต้นมีจำนวนเพิ่มขึ้นตามรายได้จากการให้บริการที่เพิ่มขึ้น อย่างไรก็ตาม
เมื่อพิจารณาอัตรากำไรขั้นต้นของรายได้จากบริการสื่อโฆษณา
จะพบว่าอัตรากำไรขั้นต้นมีสัดส่วนเท่ากับร้อยละ 50.49 และร้อยละ 19.30 ตามลำดับ ทั้งนี้
สาเหตุหลักที่ทำให้อัตราส่วนกำไรขั้นต้นเพิ่มขึ้นมาจากการขยายขอบเขตการให้บริการเพิ่มขึ้นในปี
2551 ซึ่งส่งผลให้บริษัทมีรายได้จากการให้บริการเพิ่มขึ้น แสดงให้เห็นว่า
บริษัทมีความสามารถและศักยภาพในการทำกำไรเพิ่มสูงขึ้น อย่างไรก็ตาม ในปี 2552
บริษัทมีอัตราสัดส่วนกำไรขั้นต้นลดลงมีสาเหตุหลักมาจากการเพิ่มขึ้นของต้นทุนการให้บริการ
ที่มีการแบ่งค่าตอบแทนตามสัดส่วนของรายได้ให้กับห้างสรรพสินค้าที่ติดตั้งอุปกรณ์จอภาพเพิ่มขึ้น เช่น
บริการโฆษณาผ่านจอภาพ 2 มิติ และบริการสื่อโฆษณาที่มิใช่ดิจิตอลใน Home Fresh Mart และ
Gourmet Market ทุกสาขา บิ๊กซี ซูเปอร์เซ็นเตอร์ และจัตุรัส จามจุรี

ในปี 2553 บริษัทและบริษัทย่อยขาดทุนขั้นต้นจำนวน (22.58) ล้านบาท
โดยอัตราขาดทุนขั้นต้นมีสัดส่วนเท่ากับร้อยละ (14.53)
มีสาเหตุหลักมาจากรายได้รวมลดลงและการเพิ่มขึ้นของต้นทุนการให้บริการ
ที่มีการแบ่งค่าตอบแทนตามสัดส่วนของรายได้ให้กับห้างสรรพสินค้าที่ติดตั้งอุปกรณ์จอภาพเพิ่มขึ้น
และต้นทุนค่าบริการที่เกิดขึ้นจากบริษัทย่อย

ค่าใช้จ่ายในการขายและบริหาร

ค่าใช้จ่ายในการขายและบริหารที่สำคัญ ได้แก่ เงินเดือนและค่าใช้จ่ายเกี่ยวกับพนักงาน
ค่าเช่าสำนักงาน ค่าเสื่อมราคาของอุปกรณ์สำนักงานและยานพาหนะ และค่าใช้จ่ายทางการตลาด
โดยในปี 2551 มีจำนวน 13.93 ล้านบาท ตามลำดับ ทั้งนี้
เมื่อพิจารณาถึงสัดส่วนค่าใช้จ่ายในการขายและบริหารต่อรายได้รวม คิดเป็นร้อยละ 6.32

ทั้งนี้ ในงบการเงิน 2551 บริษัทได้จัดประเภทรายการในงบการเงินใหม่
โดยได้แยกค่าใช้จ่ายในการขาย ค่าใช้จ่ายในการบริหาร และค่าตอบแทนผู้บริหารออกจากกัน
และได้นำค่าคอมมิชชั่นที่จ่ายให้แก่บริษัทตัวแทนโฆษณาที่บริษัทได้เริ่มทำสัญญาในปี 2550
ไปรวมเป็นค่าใช้จ่ายในการขาย ทำให้บริษัทมีค่าใช้จ่ายในการขายเท่ากับ 37.72 ล้านบาท
และมีค่าใช้จ่ายในการบริหารเท่ากับ 14.90 ล้านบาท และมีค่าตอบแทนผู้บริหารเท่ากับ 5.23
ล้านบาท

ในปี 2552 บริษัทมีการขยายขอบเขตการให้บริการโฆษณาไปยังสถานที่ต่างๆ ดังที่กล่าวข้างต้น
มีค่าใช้จ่ายในการขายจำนวน 45.84 ล้านบาท เพิ่มขึ้นจาก 37.72 ล้านบาทในปี 2551
หรือเพิ่มขึ้นร้อยละ 21.53 ค่าใช้จ่ายในการบริหารจำนวน 30.60 ล้านบาท เพิ่มขึ้นจาก 14.90
ล้านบาทในปี 2551 หรือเพิ่มขึ้นร้อยละ 105.37
สาเหตุหลักมาจากขาดทุนจากการขายและตัดจำหน่ายสินทรัพย์จำนวน 8.78 ล้านบาท
ค่าบริการส่งเสริมการขาย ค่าบำรุงรักษาอุปกรณ์ ค่าเช่าสำนักงาน
และการปรับเพิ่มจำนวนพนักงานเพื่อรองรับการขยายเครือข่ายโฆษณาของบริษัท
สำหรับค่าตอบแทนผู้บริหารมีจำนวน 6.51 ล้านบาทในปี 2552 เพิ่มขึ้นจาก 5.23 ล้านบาทในปี
2551 หรือเพิ่มขึ้นร้อยละ 24.47 เมื่อพิจารณาถึงสัดส่วนของค่าใช้จ่ายดังกล่าวต่อรายได้รวม
พบว่ามีสัดส่วนเพิ่มขึ้นจากร้อยละ 26.26 ในปี 2551 เป็นร้อยละ 41.55 ในปี 2552

ในปี 2553 บริษัทและบริษัทย่อยมีค่าใช้จ่ายในการขายจำนวน 51.43 ล้านบาท เพิ่มขึ้นจาก 45.84
ล้านบาทในปี 2552 หรือเพิ่มขึ้นร้อยละ 12.20 ค่าใช้จ่ายในการบริหารจำนวน 41.85 ล้านบาท
เพิ่มขึ้นจาก 30.60 ล้านบาทในปี 2552 หรือเพิ่มขึ้นร้อยละ 36.77
สาเหตุหลักมาจากการขาดทุนจากการขาย และตัดจำหน่ายสินทรัพย์จำนวน 10.15 ล้านบาท
ค่าบริการส่งเสริมการขาย ค่าบำรุงรักษาอุปกรณ์ ค่าเช่าสำนักงาน
และการปรับเพิ่มจำนวนพนักงานเพื่อรองรับการขยายเครือข่ายโฆษณาของบริษัท
การตั้งค่าเผื่อหนี้สงสัยจะสูญจำนวน 6.38 ล้านบาท สำหรับค่าตอบแทนผู้บริหารมีจำนวน 7.91
ล้านบาท เพิ่มขึ้นจากจำนวน 6.51 ล้านบาทในปี 2552 หรือเพิ่มขึ้นร้อยละ 21.51 อย่างไรก็ตาม
เมื่อพิจารณาสัดส่วนของค่าใช้จ่ายดังกล่าวต่อรายได้รวม พบว่ามีสัดส่วนเพิ่มขึ้นจากร้อยละ 41.55
ในปี 2552 เป็นร้อยละ 64.42 ในปี 2553

ดอกเบี้ยจ่าย

ในปี 2550 บริษัทมีการกู้เงินจาก อาดามัส ซึ่งเป็นบริษัทแม่ และกรรมการของบริษัท จำนวน 37
ล้านบาท และ 6 ล้านบาท ตามลำดับ และได้ชำระคืนอาดามัสในระหว่างปี จำนวน 12 ล้านบาท
ทำให้มีดอกเบี้ยจ่ายสำหรับเงินกู้ยืมดังกล่าวเป็นจำนวน เงินรวม 0.08 ล้านบาท สำหรับปี 2551
บริษัทได้ชำระคืนหนี้เงินกู้ยืมกรรมการของบริษัททั้งจำนวนตั้งแต่ต้นปี
ทำให้ไม่มีภาระดอกเบี้ยจ่ายเพิ่มเติมสำหรับเงินกู้ยืมกรรมการ
และได้ชำระหนี้คืนอาดามัสทั้งหมดจำนวน 25 ล้านบาท ทำให้มีดอกเบี้ยจ่ายในปี 2551 เท่ากับ
0.09 ล้านบาท ทั้งนี้ ในเดือนธันวาคม 2551
บริษัทได้ชำระดอกเบี้ยค้างจ่ายทั้งจำนวนสำหรับเงินกู้ยืมดังกล่าวที่เกิดขึ้นในปี 2550 และงวด 9
เดือนปี 2551 ซึ่งมีมูลค่ารวมทั้งสิ้น 0.17 ล้านบาท ในปี 2552
บริษัทได้ชำระดอกเบี้ยจ่ายภายใต้สัญญาเช่าซื้อจำนวน 3.87 ล้านบาทเพิ่มขึ้นจากปี 2551 ร้อยละ
27.06 เนื่องจากบริษัทได้มีการจัดทำสัญญาเช่าซื้อเพิ่มอีก 1 ฉบับ

ในปี 2553 บริษัทได้ชำระดอกเบี้ยจ่ายภายใต้สัญญาเช่าซื้อจำนวน 2.43 ล้านบาทลดลงจากปี 2552
ร้อยละ (37.21)

ภาษีเงินได้นิติบุคคล

ในปี 2550 บริษัทมีกำไรก่อนภาษี จำนวน 25.77 ล้านบาท
ซึ่งประกอบด้วยกำไรจากธุรกิจที่ไม่ได้รับการส่งเสริมการลงทุน จำนวน 13.97 ล้านบาท ทั้งนี้
บริษัทได้นำผลขาดทุนส่วนที่เหลือที่เกิดขึ้นในปี 2548 ไปหักออกจากกำไรในปี 2550 ได้บางส่วน
ทำให้บริษัทมีภาระภาษีลดลงเหลือเท่ากับ 2.40 ล้านบาท สำหรับในปี 2551
บริษัทมีกำไรก่อนภาษีเท่ากับ 50.92 ล้านบาท ซึ่งมาจากธุรกิจที่ได้รับการส่งเสริมการลงทุน
และธุรกิจที่ไม่ได้รับการส่งเสริมการลงทุน จำนวน 46.13 ล้านบาท และ 4.79 ล้านบาท
ตามลำดับ โดยบริษัทมีภาระภาษีจากกำไรที่ไม่ได้รับการส่งเสริมการลงทุนดังกล่าวทั้งจำนวน เท่ากับ
1.47 ล้านบาท เนื่องจากได้ใช้สิทธิยกเว้นภาษีจากขาดทุนที่เกิดขึ้นในปี 2548 หมดแล้ว

ในปี 2552 บริษัทขาดทุนจากการดำเนินงานก่อนภาษี จำนวน (54.86) ล้านบาท
ส่วนใหญ่ขาดทุนจากธุรกิจที่ไม่ได้รับการส่งเสริม จำนวน (70.39) ล้านบาท
ในส่วนธุรกิจที่ได้รับการส่งเสริมบริษัทกำไร จำนวน 19.40 ล้านบาท
ทำให้บริษัทไม่ต้องเสียภาษีในปี 2552

ในปี 2553 บริษัทและบริษัทย่อยขาดทุนจากการดำเนินงานก่อนภาษี จำนวน (124.51) ล้านบาท
โดยบริษัทขาดทุนจากธุรกิจที่ไม่ได้รับการส่งเสริมและธุรกิจที่ได้รับการส่งเสริม จำนวน
(116,657.66) ล้านบาท และ (199.49) ล้านบาท ตามลำดับ โดยพิจารณาผลขาดทุนสุทธิ
บริษัทไม่ต้องเสียภาษีในปี 2553

กำไรสุทธิ

บริษัทมีมีกำไรสุทธิจำนวน 23.37 ล้านบาท และ 49.45 ล้านบาท ในปี 2550 - 2551 ตามลำดับ
หรือคิดเป็นอัตรากำไรสุทธิร้อยละ 17.21 และร้อยละ 22.45 ตามลำดับ
ซึ่งกำไรที่เพิ่มขึ้นเป็นผลมาจากรายได้ที่เพิ่มขึ้น
และการบริหารต้นทุนการให้บริการและค่าใช้จ่ายในการขายและบริหารตามที่กล่าวข้างต้นเป็นสำคัญ

เมื่อพิจารณาด้านอัตราผลตอบแทนของผู้ถือหุ้น พบว่า บริษัทมีอัตราผลตอบแทนของผู้ถือหุ้นเป็นร้อยละ
17.44 และร้อยละ 22.87 ในปี 2550 - 2551 ตามลำดับ
เนื่องจากมีผลประกอบการที่ดีขึ้นจากรายได้จากการให้บริการที่เพิ่มขึ้น

ทั้งนี้ ตามที่บริษัทได้เข้าลงทุนโดยถือหุ้นร้อยละ 40 ของทุนชำระแล้วของบริษัท เซ็นทรัล ดิจิตอล
มีเดีย จำกัดในเดือนกันยายน 2551 ทำให้บริษัท เซ็นทรัล ดิจิตอล มีเดีย จำกัด
มีฐานะเป็นบริษัทร่วมของบริษัท ดังนั้น ในปี 2551
บริษัทจึงได้จัดทำงบการเงินซึ่งแสดงเงินลงทุนตามวิธีส่วนได้เสีย
โดยได้รับรู้ส่วนแบ่งขาดทุนจากเงินลงทุนในบริษัทร่วม จำนวน 0.02 ล้านบาท
ทำให้กำไรสุทธิตามวิธีส่วนได้เสียมีจำนวนลดลงเล็กน้อยเหลือเท่ากับ 49.44 ล้านบาท
คิดเป็นอัตรากำไรสุทธิร้อยละ 22.44 และคิดเป็นอัตราผลตอบแทนของผู้ถือหุ้นเท่ากับร้อยละ 22.86

ในปี 2552 บริษัทมีขาดทุนสุทธิ จำนวน 54.86 ล้านบาท คิดเป็นอัตรากำไรสุทธิร้อยละ (27.48)
และผลตอบแทนผู้ถือหุ้นร้อยละ (20.34)
มีสาเหตุมาจากรายได้จากการให้บริการลดลงและมีต้นทุนการให้บริการและค่าใช้จ่ายในการบริหารเพิ่มขึ้น
ค่าเสื่อมราคาอุปกรณ์ที่เพิ่มขึ้นจากการขยายเครือข่ายสื่อโฆษณา
การขาดทุนจากการขายและตัดจำหน่ายสินทรัพย์ จำนวน 8.78 ล้านบาท
และการขาดทุนจากการด้อยค่าเงินลงทุนในบริษัทอื่น จำนวน 8.00 ล้านบาท เป็นสำคัญ
สำหรับงบการเงินซึ่งแสดงเงินลงทุนตามวิธีส่วนได้เสีย บริษัทรับรู้
ส่วนแบ่งขาดทุนจากเงินลงทุนในบริษัทร่วม จำนวน 0.10 ล้านบาท
ทำให้ขาดทุนสุทธิตามวิธีส่วนได้เสียมีจำนวนขาดทุนสุทธิเพิ่มขึ้นเท่ากับ 54.96 ล้านบาท

ในปี 2553 บริษัทและบริษัทย่อยมีขาดทุนสุทธิ จำนวน 124.51 ล้านบาท คิดเป็นอัตรากำไรสุทธิร้อย
(76.71) และผลตอบแทนผู้ถือหุ้นร้อยละ (55.83)
มีสาเหตุมาจากรายได้จากการให้บริการลดลงและมีต้นทุนการให้บริการและค่าใช้จ่ายในการบริหารเพิ่มขึ้น
ค่าเสื่อมราคาอุปกรณ์ที่เพิ่มขึ้นจากการขยายเครือข่ายสื่อโฆษณาและการปรับนโยบายการคิดค่าเสื่อมราคาในปี
2552 การขาดทุนจากการขายและตัดจำหน่ายสินทรัพย์ จำนวน 10.15 ล้านบาท
และการตั้งค่าเผื่อหนี้สงสัยจะสูญจำนวน 6.38 ล้านบาท เป็นสำคัญ

การวิเคราะห์ผลการดำเนินงาน โดยพิจารณาจากสิทธิพิเศษที่ได้รับจากการส่งเสริมการลงทุน

หน่วย: พันบาท

  ------------------------------------ --------------------------- -------------------- ---------------------- -------------------- ---------------------- -------------------- ----------------------
  รายการ                                                           2551                                        2552                                        2553                 

                                                                   ธุรกิจที่ได้รับการส่งเสริม   ธุรกิจที่ไม่ได้รับการส่งเสริม   ธุรกิจที่ได้รับการส่งเสริม   ธุรกิจที่ไม่ได้รับการส่งเสริม   ธุรกิจที่ได้รับการส่งเสริม   ธุรกิจที่ไม่ได้รับการส่งเสริม

  รายได้                                                                                                                                                                          

                                       รายได้จากการให้บริการสื่อโฆษณา   53,863.74            163,432.88             25,636.83            172,216.05             612.57               153,306.99

                                       รายได้อื่น                     0.00                 3,029.88               0.00                 1,774.76               0.00                 1,584.90

  รวมรายได้                                                         53,863.74            166,462.76             25,636.83            173,990.81             612.57               154,891.89

                                                                                                                                                                                 

  ค่าใช้จ่าย                                                                                                                                                                        

                                       ต้นทุนการให้บริการ              2,175.19             106,338.12             1,923.17             157,751.28             12.00                174,640.61

                                       ค่าใช้จ่ายในการบริหาร           5,555.16             52,293.29              4,317.73             86,262.15              800.06               96,908.94

  รวมค่าใช้จ่าย                                                       7,730.35             158,631.41             6,240.92             244,013.43             812.06               271,549.55

                                                                                                                                                                                 

  กำไร(ขาดทุน)ก่อนดอกเบี้ยจ่ายและภาษีเงินได้                               46,133.39            7,831.35               19,395.92            (70,386.62)            (199.49)             (116,657.66)

                                       ดอกเบี้ยจ่าย                   0.00                 (3,045.88)             0.00                 (3,870.04)             0.00                 (2,432.26)

                                       ภาษีเงินได้                    0.00                 1,466.42               0.00                 0.00                   0.00                 0.00

  กำไรสุทธิ                                                          46,133.39            3,319.05               19,395.92            (74,256.66)            (199.49)             (119,089.92)
  ------------------------------------ --------------------------- -------------------- ---------------------- -------------------- ---------------------- -------------------- ----------------------

ใน ปี 2551 บริษัทมีรายได้จากธุรกิจที่ได้รับการส่งเสริมการลงทุน 53.86 ล้านบาท
และธุรกิจที่ไม่ได้รับการส่งเสริมการลงทุน 166.46 ล้านบาท หรือคิดเป็นร้อยละ 24.45
และร้อยละ 75.55 ของรายได้รวม ตามลำดับ
โดยธุรกิจที่ได้รับการส่งเสริมการลงทุนมีต้นทุนการให้บริการ และค่าใช้จ่ายในการบริหารที่เกี่ยวข้อง
เท่ากับ 2.18 ล้านบาท และ 5.56 ล้านบาท ตามลำดับ รวมเป็นประมาณร้อยละ 3.51
ของรายได้รวม ส่งผลให้มีกำไรสุทธิจากธุรกิจที่ได้รับการส่งเสริมการลงทุน จำนวน 46.13
ล้านบาท หรือคิดเป็นอัตรากำไรสุทธิร้อยละ 20.94
ในขณะที่บริษัทมีรายได้จากการให้บริการสื่อโฆษณาที่ไม่ได้รับการส่งเสริมการลงทุน 163.43
ล้านบาท หรือคิดเป็นร้อยละ 74.18 ของรายได้รวม และมีรายได้อื่น 3.03 ล้านบาท
หรือคิดเป็นร้อยละ 1.38 ของรายได้รวม บริษัทมีต้นทุนการให้บริการ จำนวน 107.58 ล้านบาท
หรือคิดเป็นร้อยละ 47.84 ของรายได้รวม และมีค่าใช้จ่ายในการบริหาร จำนวน 58.78 ล้านบาท
และดอกเบี้ยจ่าย จำนวน 3.05 ล้านบาท หรือคิดเป็นร้อยละ 22.16 และร้อยละ 1.38
ของรายได้รวม ตามลำดับ นอกจากนี้
บริษัทมีภาระภาษีเงินได้นิติบุคคลสำหรับธุรกิจที่ไม่ได้รับการลงทุนการลงทุน 1.47 ล้านบาท
ส่งผลให้มีกำไรสุทธิสำหรับธุรกิจที่ไม่ได้รับการส่งเสริมการลงทุน เท่ากับ 3.32 ล้านบาท
หรือคิดเป็นอัตรากำไรสุทธิร้อยละ 1.51

ในปี 2552 บริษัทมีรายได้จากธุรกิจที่ได้รับการส่งเสริมการลงทุน เท่ากับ 25.64
ล้านบาทและธุรกิจที่ไม่ได้รับการส่งเสริมการลงทุน 173.99 ล้านบาท หรือคิดเป็นร้อยละ12.84
และร้อยละ 87.16 ของรายได้รวม ตามลำดับ
โดยธุรกิจที่ได้รับการส่งเสริมการลงทุนมีต้นทุนการให้บริการ และค่าใช้จ่ายในการบริหารที่เกี่ยวข้อง
เท่ากับ 1.92 ล้านบาท และ 4.32 ล้านบาท ตามลำดับ รวมเป็นประมาณร้อยละ 3.13
ของรายได้รวม ส่งผลให้มีกำไรสุทธิจากธุรกิจที่ได้รับการส่งเสริมการลงทุน จำนวน 19.40
ล้านบาท หรือคิดเป็นอัตรากำไรสุทธิร้อยละ 9.72
ในขณะที่บริษัทมีรายได้จากการให้บริการสื่อโฆษณาที่ไม่ได้รับการส่งเสริมการลงทุน 172.22
ล้านบาท หรือคิดเป็นร้อยละ 86.27 ของรายได้รวม และมีรายได้อื่น 1.77 ล้านบาท
หรือคิดเป็นร้อยละ 0.89 ของรายได้รวม ซึ่งมีต้นทุนการให้บริการ จำนวน 157.75 ล้านบาท
หรือคิดเป็นร้อยละ 79.02 ของรายได้รวม และมีค่าใช้จ่ายในการบริหาร จำนวน 86.63 ล้านบาท
และดอกเบี้ยจ่าย จำนวน 3.87 ล้านบาท หรือคิดเป็นร้อยละ 43.40 และร้อยละ 1.94
ของรายได้รวม ตามลำดับ
บริษัทไม่มีภาระภาษีเงินได้นิติบุคคลสำหรับธุรกิจที่ไม่ได้รับการส่งเสริมการลงทุนเนื่องจากขาดทุนจากการดำเนินงานก่อนภาษีจำนวน
70.39 ล้านบาท

ในปี 2553 บริษัทมีรายได้จากธุรกิจที่ได้รับการส่งเสริมการลงทุน เท่ากับ 0.61
ล้านบาทและธุรกิจที่ไม่ได้รับการส่งเสริมการลงทุน 154.89 ล้านบาท หรือคิดเป็นร้อยละ 0.39
และร้อยละ 99.61 ของรายได้รวม ตามลำดับ
โดยธุรกิจที่ได้รับการส่งเสริมการลงทุนมีต้นทุนการให้บริการ และค่าใช้จ่ายในการบริหารที่เกี่ยวข้อง
เท่ากับ 0.012 ล้านบาท และ 0.80 ล้านบาท ตามลำดับ
ส่งผลให้มีขาดสุทธิจากธุรกิจที่ได้รับการส่งเสริมการลงทุน จำนวน 0.20 ล้านบาท
หรือคิดเป็นอัตรากำไรสุทธิร้อยละ (32.79)
ในขณะที่บริษัทมีรายได้จากการให้บริการสื่อโฆษณาที่ไม่ได้รับการส่งเสริมการลงทุน 153.31
ล้านบาท หรือคิดเป็นร้อยละ 98.98 ของรายได้รวม และมีรายได้อื่น 1.58 ล้านบาท
หรือคิดเป็นร้อยละ 1.02 ของรายได้รวม ซึ่งมีต้นทุนการให้บริการ จำนวน 174.64 ล้านบาท
และมีค่าใช้จ่ายในการบริหาร จำนวน 96.91 ล้านบาท ตามลำดับ และดอกเบี้ยจ่าย จำนวน 2.43
ล้านบาท
บริษัทไม่มีภาระภาษีเงินได้นิติบุคคลสำหรับธุรกิจที่ไม่ได้รับการส่งเสริมการลงทุนเนื่องจากขาดทุนจากการดำเนินงานก่อนภาษีจำนวน
116.66 ล้านบาท

การวิเคราะห์ฐานะการเงิน

สินทรัพย์รวม

ในปี 2551 บริษัทมีสินทรัพย์รวม จำนวน 314.49 ล้านบาท เพิ่มขึ้นร้อยละ 31.76
เมื่อเทียบกับมูลค่า ณ สิ้นปี 2550 โดยแบ่งเป็นสินทรัพย์หมุนเวียนจำนวน 80.60 ล้านบาท
และสินทรัพย์ไม่หมุนเวียนจำนวน 233.89 ล้านบาท หรือคิดเป็นร้อยละ 25.63 และร้อยละ 74.37
ของสินทรัพย์รวม ตามลำดับ โดยสินทรัพย์หมุนเวียนหลัก ได้แก่ เงินสดและรายการเทียบเท่าเงินสด
และลูกหนี้การค้า-สุทธิ จำนวน 45.30 ล้านาท และ 31.94ล้านบาท ตามลำดับ
หรือคิดเป็นประมาณร้อยละ 14.41 และร้อยละ 10.16 ของสินทรัพย์รวม ตามลำดับ
ซึ่งมีมูลค่าเพิ่มขึ้นตามรายได้จากการให้บริการที่เพิ่มสูงขึ้น นอกจากนี้ ในงวดไตรมาสที่ 3 ปี 2551
บริษัทได้ให้เงินกู้ยืมแก่ บริษัท เซ็นทรัล ดิจิตอล มีเดีย จำกัด ซึ่งเป็นบริษัทร่วม เป็นจำนวน
200,000 บาท ซึ่งเป็นการให้กู้ยืมระยะสั้นตามสัดส่วนการถือหุ้น
และไม่ได้คิดดอกเบี้ยจากการให้กู้ยืมดังกล่าว และยังมียอดคงค้างอยู่ ณ วันสิ้นงวดของปี 2551
ในขณะที่สินทรัพย์ไม่หมุนเวียนของบริษัท ประกอบด้วย อุปกรณ์และยานพาหนะ-สุทธิ จำนวน 199.63
ล้านบาท และโปรแกรมคอมพิวเตอร์-สุทธิ จำนวน 8.59 ล้านบาท หรือคิดเป็นร้อยละ 63.48
และร้อยละ 2.73 ของสินทรัพย์รวม ตามลำดับ โดยในงวดไตรมาสที่ 3 ปี 2551
บริษัทได้มีการลงทุนในหุ้นสามัญของบริษัท เซ็นทรัล ดิจิตอล มีเดีย จำกัด จำนวน 400,000 หุ้น
ในราคาตามมูลค่าที่ตราไว้หุ้นละ 5.00 บาท รวมเป็นจำนวนเงิน 2 ล้านบาท ซึ่งคิดเป็นร้อยละ 40
ของทุนชำระแล้ว ทำให้บริษัทดังกล่าวมีสถานะเป็นบริษัทร่วมของบริษัท สำหรับเงินลงทุนในบริษัท
อิเมจิแมกซ์ จำกัด จำนวน 8 ล้านบาท โดยที่ราคาตามบัญชีของหุ้นที่ได้ลงทุนตามงบการเงินประจำปี
2550 ที่ตรวจสอบแล้วล่าสุดของบริษัท อิเมจิแมกซ์ จำกัด
มีมูลค่าต่ำกว่าราคาทุนของเงินลงทุนเป็นจำนวน 7.48 ล้านบาท
โดยบริษัทยังไม่ได้ตั้งค่าเผื่อการลดมูลค่าเงินลงทุน เนื่องจากฝ่ายบริหารเชื่อว่า
ผลการดำเนินงานของบริษัทดังกล่าวจะดีขึ้นในอนาคต โดยพิจารณาจากในปี 2550 บริษัท
อิเมจิแมกซ์ จำกัด ได้มีการปรับปรุงโครงสร้างหนี้ และได้แหล่งเงินกู้ใหม่เพิ่มเติม
รวมทั้งมีการขายลิขสิทธิ์การ์ตูนที่เป็นผู้พัฒนาขึ้นในช่วงไตรมาสที่ 2 ปี 2551
ซึ่งคาดว่าจะทำให้มีสภาพคล่องและรายได้เพิ่มขึ้นในปี 2551 นอกจากนี้
บริษัทได้มีการจ่ายเงินล่วงหน้าค่าที่ดิน จำนวน 10 ล้านบาท
เพื่อเตรียมรองรับการขยายธุรกิจในอนาคต

ในปี 2552 บริษัทมีสินทรัพย์รวม จำนวน 313.25 ล้านบาท ลดลงร้อยละ 0.50 เมื่อเทียบกับมูลค่า
ณ สิ้นปี 2551 โดยแบ่งเป็นสินทรัพย์หมุนเวียนจำนวน 79.67 ล้านบาท
และสินทรัพย์ไม่หมุนเวียนจำนวน 233.58 ล้านบาท หรือคิดเป็นร้อยละ 25.43 และร้อยละ 74.57
ของสินทรัพย์รวม ตามลำดับ โดยสินทรัพย์หมุนเวียนหลัก ได้แก่ เงินสดและรายการเทียบเท่า
ลูกหนี้การค้า-สุทธิและ เงินสด จำนวน 47.40 ล้านาท และ 26.98 ล้านบาท ตามลำดับ
หรือคิดเป็นประมาณร้อยละ 15.13 และร้อยละ 8.61 ของสินทรัพย์รวม ตามลำดับ
ในขณะที่สินทรัพย์ไม่หมุนเวียนของบริษัท ประกอบด้วย อุปกรณ์และยานพาหนะ-สุทธิ จำนวน 217.46
ล้านบาท และโปรแกรมคอมพิวเตอร์-สุทธิ จำนวน 4.96 ล้านบาท หรือคิดเป็นร้อยละ 69.42
และร้อยละ 1.58 ของสินทรัพย์รวม โดยในงวดไตรมาส 3 ของปี 2552
บริษัทยังได้ตั้งค่าเผื่อการลดมูลค่าเงินลงทุน จำนวน 8.00 ล้านบาท
และได้รับคืนเงินมัดจำค่าที่ดินจำนวน 10.00 ล้านบาท
เนื่องจากบริษัทไม่ประสงค์จะใช้ที่ดินดังกล่าวแล้ว
รวมถึงบริษัทขาดทุนจากการขายและตัดจำหน่ายสินทรัพย์จำนวน 8.78 ล้านบาทในไตรมาสที่ 4
ของปี 2552

ในปี 2551 บริษัทมีอัตราส่วนซึ่งแสดงถึงประสิทธิภาพในการดำเนินงานของบริษัท
โดยมีอัตราผลตอบแทนจากสินทรัพย์ร้อยละ 17.88 และมีอัตราผลตอบแทนจากสินทรัพย์ถาวรร้อยละ
48.10 โดยมีอัตราหมุนของสินทรัพย์เท่ากับ 0.80 เท่า

ทั้งนี้ หากพิจารณาสินทรัพย์รวมในงบการเงินซึ่งแสดงเงินลงทุนตามวิธีส่วนได้เสีย จะพบว่าในปี
2551บริษัทมีสินทรัพย์รวมเท่ากับ 314.47 ล้านบาท
เนื่องจากต้องรับรู้ส่วนแบ่งขาดทุนจากเงินลงทุนในบริษัทร่วม จำนวน 0.02 ล้านบาท
ทำให้มูลค่าเงินลงทุนในบริษัทร่วมลดลงจาก 2.00 ล้านบาท เหลือ 1.98 ล้านบาท
ส่งผลให้มีอัตราผลตอบแทนจากสินทรัพย์ อัตราผลตอบแทนจากสินทรัพย์ถาวร
และอัตราหมุนของสินทรัพย์ เท่ากับ ร้อยละ 17.87 ร้อยละ 50.26 และ 0.80 เท่า ตามลำดับ

ในปี 2552 บริษัทมีอัตราผลตอบแทนจากสินทรัพย์ อัตราผลตอบแทนจากสินทรัพย์ถาวร
และอัตราส่วนอัตราหมุนของสินทรัพย์ ร้อยละ (17.47) ร้อยละ 15.58 และ 0.64 เท่า
ลดลงจากร้อยละ 17.88 ร้อยละ 48.10 และ 0.80 เท่าในปี 2551 ตามลำดับ
ซึ่งเป็นผลมาจากผลขาดทุนของบริษัท และจากการขายและตัดจำหน่ายสินทรัพย์

สำหรับงบการเงินรวมซึ่งแสดงเงินลงทุนตามวิธีส่วนได้เสีย
บริษัทรับรู้ส่วนแบ่งขาดทุนจากเงินลงทุนในบริษัทร่วม จำนวน 0.10 ล้านบาท เพิ่มขึ้นจาก 0.02
ล้านบาทในปี 2551 ทำให้มูลค่าเงินลงทุนในบริษัทร่วมเหลือ 1.90 ล้านบาท
ทำให้อัตราผลตอบแทนจากสินทรัพย์ อัตราผลตอบแทนจากสินทรัพย์ถาวร และอัตราหมุนของสินทรัพย์
เท่ากับ ร้อยละ -17.50 ร้อยละ 14.69 และ 0.64 เท่า ตามลำดับ

ในปี 2553 บริษัทและบริษัทย่อยมีสินทรัพย์รวม จำนวน 191.26 ล้านบาท ลดลงร้อยละ (38.92)
เมื่อเทียบกับมูลค่า ณ สิ้นปี 2551 โดยแบ่งเป็นสินทรัพย์หมุนเวียนจำนวน 37.37 ล้านบาท
และสินทรัพย์ไม่หมุนเวียนจำนวน 153.89 ล้านบาท หรือคิดเป็นร้อยละ 19.54 และร้อยละ 80.46
ของสินทรัพย์รวม ตามลำดับ โดยสินทรัพย์หมุนเวียนหลัก ได้แก่ เงินสดและรายการเทียบเท่า
ลูกหนี้การค้า-สุทธิและเงินสด จำนวน 16.78 ล้านาท และ 17.37 ล้านบาท ตามลำดับ
หรือคิดเป็นประมาณร้อยละ 8.77 และร้อยละ 9.08 ของสินทรัพย์รวม ตามลำดับ
ในขณะที่สินทรัพย์ไม่หมุนเวียนของบริษัท ประกอบด้วย อุปกรณ์และยานพาหนะ-สุทธิ จำนวน 125.21
ล้านบาท และโปรแกรมคอมพิวเตอร์-สุทธิ จำนวน 18.25 ล้านบาท หรือคิดเป็นร้อยละ 65.47
และร้อยละ 9.54 ของสินทรัพย์รวม

นอกจากนี้ ในปี 2553 บริษัทมีอัตราผลตอบแทนจากสินทรัพย์ อัตราผลตอบแทนจากสินทรัพย์ถาวร
และอัตราส่วนอัตราหมุนของสินทรัพย์ ร้อยละ (48.13) ร้อยละ (9.27) และ 0.62 เท่า
ลดลงจากร้อยละ (17.48) ร้อยละ 15.58 และ 0.64 เท่าในปี 2552 ตามลำดับ
ซึ่งเป็นผลมาจากผลขาดทุนของบริษัท และจากการขายและตัดจำหน่ายสินทรัพย์ เป็นสำคัญ

ลูกหนี้การค้า

บริษัทมีลูกหนี้การค้า-สุทธิ ในปี 2551-2552 เท่ากับ 31.93 ล้านบาท และ 47.40 ล้านบาท
ตามลำดับ ทั้งนี้ บริษัทมีระยะเวลาเก็บหนี้เฉลี่ยในปี 2551 - 2552 ประมาณ 35 วัน และ 72 วัน
ตามลำดับ สำหรับระยะเวลาเก็บหนี้เฉลี่ยนานขึ้นในปี 2552 เนื่องจากเป็นลูกหนี้ภาครัฐ ทั้งนี้
จากผลการดำเนินงานที่ผ่านมา บริษัทไม่เคยประสบปัญหาเกี่ยวกับการเรียกเก็บหนี้จากลูกหนี้
และไม่เคยต้องตั้งค่าเผื่อหนี้สงสัยจะสูญ และมูลหนี้ส่วนใหญ่คิดเป็นสัดส่วนประมาณร้อยละ 70 ในปี
2551-2552 เป็นหนี้ที่ยังไม่ครบกำหนดชำระ ในปี 2553 บริษัทและบริษัทย่อยมีลูกหนี้การค้า-สุทธิ
เท่ากับ 16.77 ล้านบาท มีระยะเวลาเก็บหนี้เฉลี่ยประมาณ 74 วัน
เนื่องจากส่วนใหญ่เป็นลูกหนี้ภาครัฐ นอกจากนี้ บริษัทมีการตั้งค่าเผื่อหนี้สงสัยจะสูญจำนวน (6.38)
ล้านบาทซึ่งบริษัทยังเรียกเก็บไม่ได้

อย่างไรก็ตาม บริษัทมีนโยบายการให้เครดิตลูกหนี้เป็นระยะเวลา 30 วัน
และมีนโยบายในการตั้งสำรองจากการพิจารณาจำนวนหนี้ที่คาดว่าจะเรียกเก็บจากลูกหนี้ไม่ได้
โดยประมาณจากประสบการณ์ในการเก็บหนี้และการพิจารณาฐานะของลูกหนี้
โดยรายละเอียดคุณภาพลูกหนี้การค้าของบริษัทแสดงได้ดังนี้

(หน่วย : ล้านบาท)

+--------------------+------+-------+-------+--------+-------+-------+
|                    | 2551 |       | 2552  |        | 2553  |       |
+--------------------+------+-------+-------+--------+-------+-------+
| ลูกหนี้การค้า          | มูลค่า | สัดส่วน | มูลค่า  | สัดส่วน  | มูลค่า  | สัดส่วน |
+--------------------+------+-------+-------+--------+-------+-------+
|   ยังไม่ครบกำหนดชำระ | 2    | 71.88 | 10.09 | 21.29  | 7.34  | 31.71 |
|                    | 2.95 |       |       |        |       |       |
+--------------------+------+-------+-------+--------+-------+-------+
|   ค้างชำระ 0-3 เดือน | 8.07 | 25.27 | 12.76 | 26.91  | 9.41  | 40.65 |
+--------------------+------+-------+-------+--------+-------+-------+
|   ค้างชำระ 3-6 เดือน | 0.07 | 0.22  | 18.57 | 39.18  | 0.015 | 0.06  |
+--------------------+------+-------+-------+--------+-------+-------+
|   ค้างชำระ 6-12     | 0.84 | 2.63  | 5.98  | 12.62  | 0.006 | 0.03  |
|   เดือน             |      |       |       |        |       |       |
+--------------------+------+-------+-------+--------+-------+-------+
| มากกว่า 12 เดือนขึ้นไป | -    | -     | -     | -      | 6.38  | 27.56 |
+--------------------+------+-------+-------+--------+-------+-------+
| รวม                | 3    | 1     | 47.40 | 100.00 | 23.15 | 1     |
|                    | 1.93 | 00.00 |       |        |       | 00.00 |
+--------------------+------+-------+-------+--------+-------+-------+
| หัก ค่าเผื่อหนี้สงสัยจะสูญ |   -  |   -   |   -   |   -    | (     |   -   |
|                    |      |       |       |        | 6.38) |       |
+--------------------+------+-------+-------+--------+-------+-------+
| รวมลูกหนี้การค้า – สุทธิ | 3    | 1     | 47.40 | 100.00 | 16.77 | 1     |
|                    | 1.93 | 00.00 |       |        |       | 00.00 |
+--------------------+------+-------+-------+--------+-------+-------+

อุปกรณ์-สุทธิ

บริษัทมีอุปกรณ์-สุทธิ (ไม่รวมเครื่องตกแต่งและเครื่องใช้สำนักงาน และยานพาหนะ) ในปี 2552
และปี 2553 เท่ากับ 212.48 ล้านบาท และ 112.15 ล้านบาท ตามลำดับ
โดยมีทรัพย์สินหลักได้แก่ จอภาพ 2 มิติ จอภาพ 3 มิติ และคอมพิวเตอร์ ซึ่งมีมูลค่าเท่ากับ 124.60
ล้านบาท และ 77.39 ล้านบาท ณ สิ้นปี 2552 และปี 2553 ตามลำดับ
ซึ่งมีรายละเอียดสรุปได้ดังนี้

  ------------------ ------------ ------------ ------------ -------------
                     ปี 2552                    ปี 2553       

  จำนวนเครื่อง         จำนวน        มูลค่า         จำนวน        มูลค่า (ล้านบาท)
                     (เครื่อง)      (ล้านบาท)     (เครื่อง)      

  จอภาพ 2 มิติ         982*         28.03        914          23.20

  จอภาพ 3 มิติ         381*         61.52        248          24.53

  คอมพิวเตอร์          1,216*       35.05        1,353        29.66

  รวม                             124.60                    77.39
  ------------------ ------------ ------------ ------------ -------------

  หมายเหตุ: * รวมจอภาพ 2 มิติ จอภาพ 3 มิติ และคอมพิวเตอร์ทั้งหมดจำนวน 762
  เครื่องในปี 2552 ซึ่งบริษัทได้ทำสัญญาเช่าซื้อกับสถาบันการเงินแห่งหนึ่ง

ในปี 2551 บริษัทได้ทำสัญญาเช่าซื้อจอภาพและคอมพิวเตอร์เพิ่มเติม โดย ณ วันที่ 31 ธันวาคม
2552 มีมูลค่าสุทธิตามบัญชีเป็นจำนวนประมาณ 61.09 ล้านบาท เปรียบเทียบ ณ วันที่ 31 ธันวาคม
2551 จำนวนประมาณ 107.54 ล้านบาท

ในปี 2553 บริษัทได้มีการตัดจำหน่ายอุปกรณ์และระบบจำนวน 30.45 ล้านบาท
เนื่องจากชำรุดและใช้การไม่ได้

สภาพคล่อง

ในปี 2551 บริษัทมีเงินสดสุทธิได้มาจากกิจกรรมดำเนินงาน จำนวน 58.40 ล้านบาท
ซึ่งมาจากการที่บริษัทมีกำไรก่อนภาษี 50.92 ล้านบาท
และปรับเพิ่มด้วยรายการที่ไม่ใช่เงินสดจำนวน 49.08 ล้านบาท ซึ่งได้แก่ ค่าเสื่อมราคาของอุปกรณ์
ค่าตัดจำหน่ายของโปรแกรมคอมพิวเตอร์ และค่าใช้จ่ายทางการเงิน เป็นต้น
และปรับลดด้วยรายการเปลี่ยนแปลงในสินทรัพย์และหนี้สินดำเนินงาน จำนวน 35.57 ล้านบาท
ซึ่งประกอบด้วย การเพิ่มขึ้นของลูกหนี้การค้า และการลดลงของรายได้รับล่วงหน้า เป็นหลัก
รวมทั้งปรับลดด้วยดอกเบี้ยจ่ายและภาษีเงินได้จำนวน 3.12 ล้านบาท และ 2.90
ล้านบาทตามลำดับ ในขณะที่บริษัทมีเงินสดสุทธิใช้ไปในกิจกรรมลงทุน จำนวน 39.73 ล้านบาท
เนื่องจากมีการนำเงินสดไปซื้ออุปกรณ์ และโปรแกรมคอมพิวเตอร์เพิ่มขึ้น
และมีการจ่ายล่วงหน้าค่าที่ดิน รวมทั้งมีการลงทุนในบริษัทร่วม
และบริษัทมีเงินสดสุทธิได้มาจากกิจกรรมจัดหาเงิน จำนวน 14.60 ล้านบาท
ซึ่งมาจากการเรียกชำระเงินค่าหุ้นเพิ่มทุน จำนวน 50 ล้านบาท การชำระหนี้สินภายใต้สัญญาเช่าซื้อ
จำนวน 19.40 ล้านบาท และการจ่ายคืนเงินกู้ยืมระยะสั้นให้แก่ อาดามัส จำนวน 10 ล้านบาท
และกรรมการของบริษัท จำนวน 6 ล้านบาท โดยเมื่อวันที่ 1 มกราคม 2551
บริษัทได้รับเช็คธนาคารจากการรับชำระค่าหุ้นเพิ่มทุนจำนวน 6 ล้านบาท
ซึ่งบริษัทได้ทำการสลักหลังเช็คดังกล่าวเพื่อโอนจ่ายชำระหนี้เงินกู้ยืมระยะสั้นจากกรรมการของบริษัททันทีตามวันที่ระบุในเช็ค
ส่งผลให้เงินกู้ยืมดังกล่าวและเงินรับชำระค่าหุ้นเพิ่มทุนลดลงจำนวน 6 ล้านบาท
โดยรายการดังกล่าวเป็นรายการที่ไม่เป็นเงินสด เนื่องจากเป็นการรับและจ่ายโดยการสลักหลังเช็ค
โดยไม่มีการรับและจ่ายชำระเป็นตัวเงิน ด้วยเหตุนี้
ส่งผลให้บริษัทมีเงินสดและรายการเทียบเท่าเงินสดเพิ่มขึ้น 33.27 ล้านบาท
และมีเงินสดและรายการเทียบเท่าเงินสด ณ วันที่ 31 ธันวาคม 2551 เป็นจำนวน 45.30
ล้านบาท

ในปี 2552 บริษัทมีเงินสดสุทธิได้มาจากกิจกรรมดำเนินงาน จำนวน 28.43 ล้านบาท ลดลงจาก
จำนวน 58.40 ล้านบาทในปี 2551 ซึ่งมาจากการที่บริษัทขาดทุน จำนวน (54.86) ล้านบาท
ลดลงจากกำไรจำนวน 50.90 ล้านบาทในปี 2551 และปรับเพิ่มด้วยรายการที่ไม่ใช่เงินสดจำนวน
105.98 ล้านบาท ซึ่งได้แก่ ขาดทุนจากการลดมูลค่าเงินลงทุน ค่าเสื่อมราคาของอุปกรณ์
ค่าตัดจำหน่ายของโปรแกรมคอมพิวเตอร์ ขาดทุนจากการจำหน่ายอุปกรณ์ และค่าใช้จ่ายทางการเงิน
และปรับลดด้วยรายการเปลี่ยนแปลงในสินทรัพย์และหนี้สินดำเนินงาน จำนวน 15.57 ล้านบาท
ซึ่งประกอบด้วย การเพิ่มขึ้นของลูกหนี้การค้า สินทรัพย์ไม่หมุนเวียน
และการเพิ่มขึ้นของเจ้าหนี้การค้าและรายได้รับล่วงหน้า เป็นหลัก
รวมทั้งปรับลดด้วยดอกเบี้ยจ่ายจำนวน 3.87 ล้านบาท
ในขณะที่บริษัทมีเงินสดสุทธิใช้ไปในกิจกรรมลงทุน จำนวน 98.01 ล้านบาท
เนื่องจากมีการนำเงินสดไปซื้ออุปกรณ์ และโปรแกรมคอมพิวเตอร์เพิ่มขึ้น
เพื่อขยายเครื่อข่ายบริการสื่อโฆษณาในมหาวิทยาลัยและบิ๊กซี ซุปเปอร์เซ็นเตอร์
บริษัทมีเงินสดสุทธิได้มาจากกิจกรรมจัดหาเงิน จำนวน 51.26 ล้านบาท
ซึ่งมาจากการเรียกชำระเงินค่าหุ้นจากการเสนอขายหุ้นเพิ่มทุนแก่ประชาชนครั้งแรก จำนวน 81.80
ล้านบาท การชำระหนี้สินภายใต้สัญญาเช่าซื้อ จำนวน 27.06 ล้านบาท และเงินปันผลจ่าย จำนวน
19.60 ล้านบาท ทำให้บริษัทมีเงินสดและรายการเทียบเท่าเงินสด ณ วันที่ 31 ธันวาคม 2552
เป็นจำนวน 26.98 ล้านบาท

ในปี 2553 บริษัทและบริษัทย่อยมีเงินสดสุทธิได้มาจากกิจกรรมดำเนินงาน จำนวน 19.44 ล้านบาท
ลดลงจาก จำนวน 28.43 ล้านบาทในปี 2552
ซึ่งมาจากการที่บริษัทและบริษัทย่อยขาดทุนเป็นจำนวนรวม (124.51) ล้านบาท
ซึ่งขาดทุนเพิ่มขึ้นจากจำนวน (54.86) ล้านบาทในปี 2552
และปรับเพิ่มด้วยรายการที่ไม่ใช่เงินสดจำนวน 120.75 ล้านบาท ซึ่งได้แก่
ขาดทุนจากการลดมูลค่าเงินลงทุน ค่าเสื่อมราคาของอุปกรณ์
ค่าตัดจำหน่ายของโปรแกรมคอมพิวเตอร์ ขาดทุนจากการจำหน่ายอุปกรณ์ และค่าใช้จ่ายทางการเงิน
และปรับลดด้วยรายการเปลี่ยนแปลงในสินทรัพย์และหนี้สินดำเนินงาน จำนวน 26.60 ล้านบาท
ซึ่งประกอบด้วย การเพิ่มขึ้นของลูกหนี้การค้า สินทรัพย์ไม่หมุนเวียน
และการเพิ่มขึ้นของเจ้าหนี้การค้าและรายได้รับล่วงหน้า เป็นหลัก
ในขณะที่บริษัทมีเงินสดสุทธิใช้ไปในกิจกรรมลงทุน จำนวน 22.99 ล้านบาท
เนื่องจากมีการนำเงินสดไปซื้ออุปกรณ์ และโปรแกรมคอมพิวเตอร์เพิ่มขึ้น
เพื่อขยายเครื่อข่ายบริการสื่อโฆษณาและบำรุงรักษาอุปกรณ์ที่ใช้ในเครือข่ายสื่อโฆษณา
บริษัทให้เงินกู้ยืมระยะสั้นแก่บริษัทย่อยจำนวน 5.81 ล้านบาท และลงทุนในการก่อตั้งบริษัทย่อย 2
บริษัทจำนวนรวม 10 ล้านบาท นอกจากนี้ บริษัทได้รับเงินจากการขายเงินลงทุนในบริษัทร่วมจำนวน
2 ล้านบาท บริษัทและบริษัทย่อยมีเงินสดสุทธิได้มาจากกิจกรรมจัดหาเงิน จำนวน (12.32)
ล้านบาท ซึ่งมาจากการชำระหนี้สินภายใต้สัญญาเช่าซื้อ จำนวน (12.32) ล้านบาท

เมื่อพิจารณาอัตราส่วนทางการเงินแสดงสภาพคล่องของบริษัท ในปี 2551 - 2552 พบว่า
มีอัตราส่วนสภาพคล่อง เท่ากับ 3.07 เท่า และ 3.21 เท่า ตามลำดับ
และมีอัตราส่วนสภาพคล่องหมุนเร็ว เท่ากับ 2.94 เท่า และ 3.00 เท่า ตามลำดับ ทั้งนี้
สาเหตุที่มีอัตราส่วนเพิ่มขึ้น
เพราะบริษัทมีเงินสดและลูกหนี้การค้าเพิ่มขึ้นอย่างต่อเนื่องเมื่อเทียบกับปีที่ผ่านมา

อย่างไรก็ตาม ในปี 2553 บริษัท มีอัตราส่วนสภาพคล่องเท่ากับ 1.66 เท่า
และมีอัตราส่วนสภาพคล่องหมุนเร็วเท่ากับ 1.27 เท่า สาเหตุที่อัตราส่วนดังกล่าวลดลง
เพราะบริษัทมีเงิดสดและลูกหนี้การค้าลดลง

แหล่งที่มาของเงินทุน

โครงสร้างเงินทุน

อ้างอิงอัตราส่วนหนี้สินต่อส่วนของผู้ถือหุ้นในปี 2550 - 2551 เท่ากับ 0.43 เท่า และ 0.18 เท่า
ตามลำดับ ซึ่งการลดลงของอัตราส่วนดังกล่าวเนื่องมาจากการที่บริษัทได้รับชำระค่าหุ้นเพิ่มทุนในปี
2551 ประกอบกับผลประกอบการของบริษัทที่มีกำไรสุทธิ จึงทำให้มีส่วนของผู้ถือหุ้นเพิ่มมากขึ้น
ในขณะที่ยอดหนี้สินรวมในช่วงระยะเวลาดังกล่าวมีจำนวนลดลงมาโดยตลอด ในปี 2551
บริษัทได้เสนอขายหุ้นเพิ่มทุนแก่ประชาชนครั้งแรกมีผลทำให้บริษัทมีส่วนของผู้ถือหุ้นเพิ่มขึ้น
จึงทำให้อัตราส่วนหนี้สินต่อส่วนของผู้ถือหุ้นของบริษัทปรับลดลงไปอีก
และเพิ่มศักยภาพและความสามารถในการใช้ประโยชน์จากการก่อหนี้สิน (Leverage)
เพิ่มเติมให้แก่บริษัท

อย่างไรก็ตาม ในปี 2552 บริษัทมีอัตราส่วนหนี้สินต่อส่วนของผู้ถือหุ้นเท่ากับ 0.15 เท่า
ซึ่งเป็นอัตราส่วนที่อยู่ในระดับลดลงกว่าปี 2551 เนื่องจากบริษัทมีการช้ำระหนี้ภายใต้สัญญาเช่าซื้อ
และบริษัทได้รับชำระเงินค่าหุ้นเพิ่มทุนเข้าส่วนของผู้ถือหุ้น

ในปี 2553 บริษัทมีอัตราส่วนหนี้สินต่อส่วนของผู้ถือหุ้นเท่ากับ 0.18 เท่า
เนื่องจากผลประกอบการของบริษัทมีผลขาดทุนสุทธิ และทำให้จำนวนขาดทุนสะสมเพิ่มขึ้นจากปี 2552
จึงทำให้ส่วนของผู้ถือหุ้นมีจำนวนลดลง เป็นผลให้อัตราส่วนหนี้สินต่อส่วนของผู้ถือหุ้นเพิ่มขึ้น

หนี้สิน

ณ วันที่ 31 ธันวาคม 2551 บริษัทมีหนี้สินรวม 48.51 ล้านบาท ลดลงร้อยละ 32.77
เมื่อเทียบกับวันสิ้นปี 2550 โดยหนี้สินหมุนเวียนมีจำนวน 26.28 ล้านบาท
ประกอบด้วยหนี้สินภายใต้สัญญาเช่าซื้อส่วนที่ครบกำหนดชำระภายใน 1 ปี จำนวน 13.70 ล้านบาท
และเจ้าหนี้การค้า จำนวน 7.84 ล้านบาท เป็นหลัก
สำหรับเงินกู้ยืมระยะสั้นและดอกเบี้ยค้างจ่ายจากบริษัทที่เกี่ยวข้องกัน ซึ่งมียอดคงค้าง ณ สิ้นปี 2550
จำนวน 31.08 ล้านบาท ทั้งนี้ ใน ปี 2551
บริษัทได้ชำระคืนเงินต้นของกรรมการของบริษัททั้งจำนวน 6 ล้านบาท และเงินต้นของ อาดามัส
จำนวน 10 ล้านบาท ในรูปเงินสด และได้โอนยอดหนี้เงินต้นคงค้างกับอาดามัสอีก 15 ล้านบาท
ไปชำระหนี้ค่าสื่อโฆษณาของบริษัท อาดามัส เวิลด์ จำกัด ที่เกิดขึ้นในงวดไตรมาสที่ 2 - 4 ปี
2551 โดยส่วนต่างระหว่างหนี้เงินต้นคงค้างกับยอดหนี้ค่าสื่อโฆษณา จำนวน 4.21 ล้านบาท
ได้บันทึกเป็นรายได้รับล่วงหน้าในงวดไตรมาสที่ 3 ปี 2551
ซึ่งบริษัทได้รับรู้เป็นรายได้ในงวดไตรมาสที่ 4 ปี 2551 เรียบร้อยแล้ว ดังนั้น ณ สิ้นปี 2551
บริษัทไม่มียอดเงินกู้ยืมระยะสั้นและดอกเบี้ยค้างจ่ายจากบริษัทที่เกี่ยวข้องกัน
สำหรับหนี้สินไม่หมุนเวียนมีจำนวน 22.23 ล้านบาท
ซึ่งประกอบด้วยหนี้สินภายใต้สัญญาเช่าซื้อทั้งจำนวน
โดยเป็นหนี้สินที่เกิดขึ้นจากการเช่าซื้ออุปกรณ์จอภาพและคอมพิวเตอร์เพิ่มเติมในช่วงไตรมาสที่ 4 ปี
2551 นอกจากนี้ ในงบการเงิน ณ วันที่ 31 ธันวาคม 2551 ได้เปิดเผยว่า
บริษัทมีภาระผูกพันที่สำคัญ ได้แก่
ค่าบริการตามสัญญาเช่าพื้นที่เพื่อใช้ในการดำเนินธุรกิจให้บริการโฆษณา ในระยะเวลา 10 ปี
เป็นจำนวนรวม 48.89 ล้านบาท

ณ วันที่ 31 ธันวาคม 2552 บริษัทมีหนี้สินรวม 39.93 ล้านบาท ลดลงร้อยละ 17.69 เมื่อเทียบกับ
ณ 31 ธันวาคม 2551 โดยมีหนี้สินหมุนเวียนจำนวน 24.82 ล้านบาท
ประกอบด้วยหนี้สินภายใต้สัญญาเช่าซื้อส่วนที่ครบกำหนดชำระภายใน 1 ปี จำนวน 9.89 ล้านบาท
และเจ้าหนี้การค้า จำนวน 9.30 ล้านบาท เป็นหลัก สำหรับหนี้สินไม่หมุนเวียนจำนวน 15.11
ล้านบาทลดลงจาก 22.23 ล้านบาทในปี 2551
เนื่องจากบริษัทชำระหนี้ภายใต้สัญญาเช่าซื้อก่อนกำหนดเพื่อลดภาระดอกเบี้ยจ่าย

ณ วันที่ 31 ธันวามคม 2553 บริษัทและบริษัทย่อยมีหนี้สินรวม 42.56 ล้านบาท เพิ่มขึ้นร้อยละ
6.60 เมื่อเทียบกับ ณ 31 ธันวาคม 2552 โดยมีหนี้สินหมุนเวียนจำนวน 37.80 ล้านบาท
ประกอบด้วยหนี้สินภายใต้สัญญาเช่าซื้อส่วนที่ครบกำหนดชำระภายใน 1 ปี จำนวน 10.35 ล้านบาท
และเจ้าหนี้การค้า จำนวน 20.65 ล้านบาท เป็นหลัก สำหรับหนี้สินไม่หมุนเวียนจำนวน 4.76
ล้านบาทลดลงจาก 15.12 ล้านบาทในปี 2552
เนื่องจากบริษัทชำระหนี้ภายใต้สัญญาเช่าซื้อก่อนกำหนดเพื่อลดภาระดอกเบี้ยจ่าย

อัตราส่วนแสดงความสามารถชำระดอกเบี้ยของบริษัทในระหว่างปี 2551 - 2553 อยู่ในระดับ
20.66 เท่า 8.35 เท่าและ 10.21 เท่า ตามลำดับ ซึ่งแสดงให้เห็นว่า
บริษัทมีความสามารถในการชำระดอกเบี้ยจ่ายที่ดี
อันเนื่องมาจากบริษัทมีกระแสเงินสดที่ได้มาจากกิจกรรมดำเนินงาน
โดยดอกเบี้ยจ่ายที่เกิดขึ้นส่วนใหญ่เป็นดอกเบี้ยจากสัญญาเช่าซื้อ
และดอกเบี้ยจ่ายจากการกู้ยืมเงินกรรมการและบริษัทที่เกี่ยวข้องตามที่กล่าวข้างต้น
ซึ่งทำให้บริษัทไม่มีปัญหาทางด้านการชำระคืนต้นทุนทางการเงินแต่อย่างใด อย่างไรก็ตาม ในปี
2552 บริษัทมีอัตราส่วนแสดงความสามารถชำระดอกเบี้ยที่ระดับ 8.35 เท่า ลดลงจากระดับ
20.66 เท่าในปี 2551 เนื่องจากบริษัทขาดทุน
แต่บริษัทไม่มีปัญหาเรื่องการชำระดอกเบี้ยเพราะกระแสเงินสดจากกิจกรรมดำเนินงานมีเพียงพอ

ในปี 2553 บริษัทมีอัตราส่วนความสามารถชำระดอกเบี้ยที่ระดับ 10.21 เท่า เพิ่มขึ้นจากระดับ
8.35 เท่าในปี 2552 ถึงแม้ว่าบริษัทมีผลประกอบการขาดทุนต่อเนื่องจากปี 2552
แต่บริษัทไม่มีปัญหาเรื่องการชำระดอกเบี้ยเพราะกระแสเงินสดจากกิจกรรมดำเนินงานมีเพียงพอ

ส่วนของผู้ถือหุ้น

บริษัทมีส่วนของผู้ถือหุ้นเพิ่มขึ้นมาโดยตลอด จาก 166.53 ล้านบาทในปี 2550 เป็น 265.98
ล้านบาทในปี 2551 และ 273.32 ล้านบาทในปี 2552 โดยมีสาเหตุหลักเนื่องมาจากการเพิ่มทุน
และการเพิ่มขึ้นของรายได้อย่างต่อเนื่อง และความสามารถในการทำกำไรของบริษัท

ทั้งนี้ หากพิจารณางบการเงินซึ่งแสดงเงินลงทุนตามวิธีส่วนได้เสีย ส่วนของผู้ถือหุ้นในปี 2551
จะมีจำนวนลดลงเล็กน้อยเหลือ 265.97 ล้านบาท
เนื่องจากต้องรับรู้ส่วนแบ่งผลขาดทุนจากการลงทุนในบริษัทร่วม

ในปี 2552 บริษัทเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 19 กุมภาพันธ์ 2552
เพื่อเสนอขายหุ้นเพิ่มทุนแก่ประชาชนครั้งแรกจำนวน 80 ล้านหุ้น ในราคาหุ้นละ 1.10 บาท
ซึ่งมีมูลค่าที่ตราไว้เท่ากับ 1.00 บาท/หุ้น ในระหว่างปี 2552
บริษัทได้จัดสรรใบสำคัญแสดงสิทธิที่จะซื้อหุ้นของบริษัท แบ่งเป็น ใบสำคัญแสดงสิทธิสำหรับกรรมการ
และ/หรือ พนักงานของบริษัท (AIM-ESOP) จำนวน 120 ล้านหน่วย และ
ใบสำคัญแสดงสิทธิสำหรับผู้ถือหุ้นเดิม (AIM-W1) จำนวน 1,399,733,645 หน่วย
ทั้งนี้บริษัทได้จดทะเบียนเพิ่มทุนเพื่อรองรับการใช้สิทธิใบสำคัญแสดงสิทธิดังกล่าวจาก 280 ล้านบาท
เป็น 432 ล้านไว้กับกระทรวงพานิชย์เป็นที่เรียบร้อยแล้ว อนึ่ง
บริษัทได้รับชำระค่าหุ้นเพิ่มทุนแล้วจำนวน 81.80 ล้านบาท
ประกอบด้วยทุนที่ออกและชำระแล้วจำนวน 80.00 ล้านบาท และส่วนเกินมูลค่าหุ้น 1.80 ล้านบาท
ทำให้ส่วนของผู้ถือหุ้น ณ 31 ธันวาคม 2552 เท่ากับ 273.32 ล้านบาท เพิ่มขึ้นจาก 265.98
ล้านบาทในปี 2551 ในการพิจารณางบการเงินซึ่งแสดงเงินลงทุนตามวิธีส่วนได้เสีย
ส่วนของผู้ถือหุ้นในปี 2552 จะมีจำนวนลดลงเล็กน้อยเหลือ 273.21 ล้านบาท
เนื่องจากบริษัทต้องรับรู้ส่วนแบ่งผลขาดทุนจากการลงทุนในบริษัทร่วม

ในปี 2553 บริษัทและบริษัทย่อยมีส่วนของผู้ถือหุ้นจำนวน 148.70 ล้านบาท ลดลงจาก 273.32
ล้านบาทในปี 2552 คิดเป็นร้อยละ 45.60
เนื่องจากบริษัทและบริษัทย่อยมีผลประกอบการขาดทุนเพิ่มขึ้นจากปี 2552
ทำให้มีขาดทุนสะสมเพิ่มเป็นจำนวน (135.60) ล้านบาท เปรียบเทียบขาดทุนสะสมจำนวน
(11.09) ล้านบาทในปี 2552 เป็นผลทำให้ส่วนของผู้ถือหุ้นลดลง

11.3 ค่าตอบแทนของผู้สอบบัญชี

ค่าตอบแทนจากการสอบบัญชี (Audit Fee)

ในปี 2550 บริษัทจ่ายค่าตอบแทนการสอบบัญชี ให้แก่ผู้สอบบัญชีของบริษัท เป็นจำนวน 290,000
บาท และค่าบริการอื่นๆ ได้แก่ ค่าพาหนะ และค่าใช้จ่ายในการยืนยันยอดกับธนาคาร จำนวน
3,000 บาท โดยบริษัทไม่มีการใช้บริการอื่นจากผู้สอบบัญชี

ในปี 2551 บริษัทจ่ายค่าตอบแทนการสอบบัญชี ให้แก่ผู้สอบบัญชีของบริษัท เป็นจำนวน 430,000
บาท โดยไม่มีค่าบริการอื่นๆ และไม่มีการใช้บริการอื่นจากผู้สอบบัญชี

ในปี 2552 บริษัทจ่ายค่าตอบแทนการสอบบัญชี ให้แก่ผู้สอบบัญชีของบริษัท เป็นจำนวน 450,000
บาท โดยไม่มีค่าบริการอื่นๆ และไม่มีการใช้บริการอื่นจากผู้สอบบัญชี

ในปี 2553 บริษัทจ่ายค่าตอบแทนการสอบบัญชี ให้แก่ผู้สอบบัญชีของบริษัท เป็นจำนวน 710,000
บาท โดยไม่มีค่าบริการอื่นๆ และไม่มีการใช้บริการอื่นจากผู้สอบบัญชี

ปัจจัยและอิทธิพลหลักที่อาจมีผลกระทบต่อฐานะการเงินและผลการดำเนินงานในอนาคต

ปัจจัยและอิทธิพลหลักที่อาจมีผลกระทบต่อฐานะการเงินและผลการดำเนินงานของบริษัทในอนาคต
เป็นไปตามที่ได้กล่าวไว้แล้วในข้อ 2 เรื่อง ปัจจัยความเสี่ยง นอกจากนี้
ปัจจัยและอิทธิพลอื่นที่ควรพิจารณาเพิ่มเติม คือ

1) การได้รับการสนับสนุนทางการเงินจากบริษัท อาดามัส อินคอร์ปอเรชั่น จำกัด (มหาชน)
และกรรมการของบริษัท

เนื่องจากที่ผ่านมา บริษัทมีสถานะเป็นบริษัทย่อยของ อาดามัส
และใช้วิธีจัดหาแหล่งเงินทุนส่วนหนึ่งโดยการกู้ยืมเงินจาก อาดามัส ซึ่งเป็นบริษัทแม่
และกรรมการของบริษัท โดยจ่ายดอกเบี้ยในอัตราร้อยละ 1.0 ต่อปี และร้อยละ 2.5 ต่อปี
ตามลำดับ ซึ่งเป็นอัตราที่ต่ำกว่าอัตราตลาด ทำให้บริษัทมีต้นทุนทางการเงินที่ต่ำกว่าความเป็นจริง
อย่างไรก็ตาม ภายหลังจากที่บริษัทได้เข้าจดทะเบียนในตลาดหลักทรัพย์ เอ็ม เอ ไอ
และมีความต้องการจัดหาแหล่งเงินกู้ยืมจากสถาบันการเงินด้วยตนเอง
บริษัทอาจมีภาระต้นทุนทางการเงินที่เพิ่มสูงขึ้น เนื่องจากต้องจ่ายดอกเบี้ยในอัตราตลาด
ซึ่งจะส่งผลกระทบต่อผลการดำเนินงานและกำไรสุทธิของบริษัทในอนาคต
โดยหากคิดดอกเบี้ยในอัตราตลาดเท่ากับร้อยละ 7.25 ต่อปี และร้อยละ 7.55 ต่อปี
สำหรับเงินกู้ยืมจากบริษัทแม่และกรรมการของบริษัทในปี 2550 และปี 2551 ตามลำดับ
บริษัทจะมีกำไรก่อนภาษีลดลง 0.47 ล้านบาท และ 1.28 ล้านบาท ตามลำดับ อย่างไรก็ตาม ในปี
2552 บริษัทไม่มีเงินกู้ยืมจากบริษัท อาดามัส อินคอร์ปอเรชั่น จำกัด (มหาชน)
และกรรมการของบริษัท นอกจากนี้ เมื่อวันที่ 24 ธันวามคม 2552
ที่ประชุมผู้ถือหุ้นของอาดามัสมีมติให้ขายหุ้นของบริษัททั้งจำนวน
ทำให้สถานะการเป็นบริษัทย่อยและการสนับสนุนทางการเงินจากบริษัท อาดามัส อินคอร์ปอเรชั่น
จำกัด (มหาชน) และกรรมการของบริษัทหมดไป

2) การได้รับการสนับสนุนทางด้านรายได้จากบริษัทที่เกี่ยวข้อง

ตั้งแต่ปี 2549 เป็นต้นมา บริษัทมีการให้บริการสื่อโฆษณาแก่บริษัทที่เกี่ยวข้อง ได้แก่ บริษัท
เจ้าพระยาประกันภัย จำกัด (มหาชน) และบริษัท อาดามัส เวิลด์ จำกัด
โดยมีสัดส่วนรายได้ที่มาจากบริษัทที่เกี่ยวข้องกัน คิดเป็นร้อยละ 17.55 และร้อยละ 9.25
ของรายได้รวม ในระหว่างปี 2550 - 2551 ตามลำดับ โดยหากในอนาคต
บริษัทไม่ได้รับการสนับสนุนทางด้านรายได้จากบริษัทที่เกี่ยวข้อง
อาจส่งผลกระทบต่อรายได้และผลการดำเนินงานของบริษัทได้ อย่างไรก็ตาม
บริษัทคาดว่าบริษัทคงได้รับผลกระทบจากปัจจัยดังกล่าวไม่มากนัก เนื่องจากที่ผ่านมา
บริษัทมีรายได้และกำไรสุทธิเพิ่มขึ้นมาโดยตลอด
ในขณะที่สัดส่วนรายได้ที่มาจากบริษัทที่เกี่ยวข้องดังกล่าวมีการลดลงอย่างต่อเนื่อง
ซึ่งเป็นผลมาจากการที่บริษัทได้ขยายการให้บริการสื่อโฆษณาอย่างต่อเนื่อง
รวมทั้งการขยายฐานลูกค้าออกไปเพื่อให้ครอบคลุมในแต่ละประเภทธุรกิจ ในปี 2552
บริษัทมีสัดส่วนรายได้ที่มาจากบริษัทที่เกี่ยวข้องกัน คิดเป็นร้อยละ 9.42 ของรายได้รวม
ซึ่งยังไม่รวมรายได้ที่บริษัทยังไม่ได้รับรู้จากค่าธรรมเนียมการยกเลิกสัญญาบริการสื่อโฆษณาของ
บริษัท อาดามัส เวิลด์ จำกัด จำนวน 7.38 ล้านบาท ในปี 2553
บริษัทไม่ได้รับการสนับสนุนทางด้านรายได้จากบริษัทที่เกี่ยวข้อง

3) ภาระผูกพันและหนี้สินที่อาจเกิดขึ้นในอนาคต

ณ วันที่ 31 ธันวาคม 2553
บริษัทมีภาระผูกพันตามสัญญาเช่าพื้นที่ภายในอาคารศูนย์การค้าสี่แห่งและมหาวิทยาลัยแห่งหนึ่ง
เพื่อใช้ในการดำเนินธุรกิจให้บริการสื่อโฆษณา
ซึ่งบริษัทจะได้รับสิทธิในการดำเนินการเป็นระยะเวลา 3-10 ปี และจะต้องชำระค่าบริการ ดังนี้

  ----------------------------------------------------- -----------------
                                                        ล้านบาท

  ไม่เกินหนึ่งปี                                             9.90

                                                        

  เกินหนึ่งปีแต่ไม่เกินห้าปี                                     31.50

  รวม                                                   41.40
  ----------------------------------------------------- -----------------